Δημοσίευση αιτήσεως καταχωρίσεως κατά την έννοια του άρθρου 6 παράγραφος 2 του κανονισμού (ΕΟΚ) αριθ. 2081/92 του Συμβουλίου για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων

(2002/C 114/07)

Η δημοσίευση αυτή παρέχει το δικαίωμα υποβολής ενστάσεως κατά την έννοια του άρθρου 7 του εν λόγω κανονισμού. Οποιαδήποτε ένσταση στην αίτηση αυτή πρέπει να διαβιβάζεται μέσω της αρμοδίας αρχής ενός κράτους μέλους εντός προθεσμίας έξι μηνών από την παρούσα δημοσίευση. Η δημοσίευση αιτιολογείται από τα στοιχεία που ακολουθούν, ιδίως το στοιχείο 4.6, με τα οποία θεωρείται ότι η αίτηση δικαιολογείται κατά την έννοια του κανονισμού (ΕΟΚ) αριθ. 2081/92.

ΚΑΝΟΝΙΣΜΟΣ (ΕΟΚ) αριθ. 2081/92 ΤΟΥ ΣΥΜΒΟΥΛΙΟΥ

ΑΙΤΗΣΗ ΚΑΤΑΧΩΡΗΣΗΣ: ΑΡΘΡΟ 5

ΠΟΠ ( ) ΠΓΕ (x)

Εθνικός αριθμός φακέλου: 397 99 006.5

1. Αρμόδια εθνική αρχή Ονομασία: Deutsches Patent- und Markenamt

Markenabteilung 3.2

Διεύθυνση: D-81534 München

Τηλέφωνο (49-89) 21 95-46 22

Φαξ (49-89) 21 95-41 43

2. Αιτούσα ομάδα 2.1. Ονομασία: Herkunftsverband Thüringer und Eichsfelder Wurst und Fleisch e. V.

2.2. Διεύθυνση: Am Lohfeld 1, D-99310 Arnstadt

2.3. Σύνθεση: Παραγωγοί/μεταποιητές (x) άλλοι ( )

3. Τύπος προϊόντος: Κλάση 1.2, προϊόντα με βάση το κρέας

4. Περιγραφή κατά τη συγγραφή υποχρεώσεων (σύνοψη των όρων που προβλέπονται στο άρθρο 4 παράγραφος 2):

4.1. Ονομασία: Thüringer Rostbratwurst

4.2. Περιγραφή: Αλλαντικό για σχάρα, μήκους 15-20 cm τουλάχιστον, μέσης λεπτότητας συστατικών, σε φυσικό έντερο στενό (από χοίρο ή πρόβατο), νωπό ή μαγειρευμένο σε ζωμό, εύγεστα καρυκευμένο· βάρος/τεμάχιο: 100-150 g·

Σύσταση: Χονδροκομμένο κρέας χοίρου, μάγουλο χοίρου χωρίς δέρμα, ενδεχομένως και μοσχαρίσιο ή βοδινό κρέας για τη γέμιση, όχι σιτεμένο. Τα μείγματα καρυκευμάτων ποικίλλουν ανάλογα με την παραδοσιακή συνταγή και τα τοπικά χαρακτηριστικά. Μαζί με το αλάτι και το πιπέρι χρησιμοποιούνται επίσης κύμινο, μαντζουράνα και σκόρδο.

Τουλάχιστον 51 % των συστατικών προέρχονται από τη Θουριγγία.

Περιεχόμενο λίπος: 20 % (± 5 %).

Ανάλυση: πρωτεΐνη κρέατος χωρίς πρωτεΐνη συστατικού ιστού: όχι λιγότερο από 8,5 %; πρωτεΐνη κρέατος χωρίς πρωτεΐνη συνδετικού ιστού σε πρωτεΐνη κρέατος: όχι λιγότερο από 65 % κατ' όγκο (προσδιοριζόμενη ιστομετρικά), όχι λιγότερο από 75 % (χημικώς).

4.3. Γεωγραφική περιοχή: Ομόσπονδο κράτος της Θουριγγίας

4.4. Απόδειξη προέλευσης: Το αλλαντικό σχάρας της Θουριγγίας συνοδεύεται από παράδοση αιώνων. Η πρώτη βιβλιογραφική αναφορά χρονολογείται το 1404. Τα αρχεία του κράτους Rudolstadt περιέχουν οικονομική κατάσταση του μοναστηριού του Arnstädt όπου περιλαμβάνεται η ένδειξη "darme czu bratwurstin" (περίβλημα για αλλαντικά). Η παλαιότερη γνωστή συνταγή συναντάται στα κρατικά αρχεία της Βαϊμάρης. Προέρχεται από το "Ordnung für Fleischerhandwerk zu Weimar, Jena und Buttstädt", της 2ας Ιουλίου 1613. Άλλη συνταγή είναι η "Thüringisch-Erfurtische Kochbuch" που χρονολογείται από το έτος 1797. Σήμερα σχεδόν όλοι οι παραγωγοί κρέατος και αλλαντικών Θουριγγίας περιλαμβάνουν το Thüringer Rostbratwurst στα προϊόντα τους. Συναντάται παντού στη Θουριγγία σε ειδικά περίπτερα για χοτ-ντογκ. Η προέλευση του ονόματος έχει διατηρηθεί διότι, κατά την εποχή της τέως ΛΔΓ, χρησιμοποιούνταν αποκλειστικά ως γνήσια ένδειξη γεωγραφικής προέλευσης.

4.5. Μέθοδος παραγωγής: Το κρέας απονευρώνεται μερικά, απαλλάσσεται από το δέρμα και αλέθεται μέτρια. Στη συνέχεια προστίθενται τα καρυκεύματα και το σύνολο αναμειγνύεται έτσι ώστε να αποτελέσει συνεκτική μάζα με την οποία γεμίζονται φυσικά περιβλήματα από χοίρο ή πρόβατο. Τα αλλαντικά διαχωρίζονται με συστροφή του περιβλήματος ανά 20 cm περίπου και στη συνέχεια μαγειρεύονται σε θερμοκρασία 75o C επί ένα λεπτό για κάθε χιλιοστό διαμέτρου. Το αλλαντικό πωλείται φρέσκο.

4.6. Δεσμός με την περιφέρεια: Το Thüringer Rostbratwurst αποτελεί προϊόν με παράδοση αιώνων. Εκτιμήθηκε από τον Μαρτίνο Λούθηρο και τον Γκαίτε και υμνήθηκε στη λογοτεχνία ήδη από το έτος 1669 (στο "Simplizissimus" του Grimmelshausen). Λόγω της ασύγκριτης, εξαιρετικής γεύσης του το Thüringer Rostbratwürste έχει σήμερα καλή φήμη στη Γερμανία και πέρα από αυτή.

4.7. Οργανισμός επιθεώρησης: Ονομασία: Thüringer Landesverwaltungsamt

Abt. VII - Gesundheits- und Sozialwesen

Διεύθυνση: Weimarplatz 4, D-99423 Weimar

4.8. Επισήμανση: ΠΓΕ (προστατευόμενη γεωγραφική ένδειξη)

4.9. Εθνικές απαιτήσεις: Ουδεμία.

Αριθ. ΕΚ: G/DE/00223/2002.01.04.

Ημερομηνία παραλαβής της πλήρους αίτησης: 4 Ιανουαρίου 2002.